section_heading: Formiranje
paragraph_text: Smatra se da je obitelj DiMeo osnovana u Sjevernom New Jerseyju u 1950-ima. Ercole DiMeo smatra se prvim službenim šefom. Među ključne članove od šezdesetih ubrajaju se braća John Francis "Johnny Boy" Soprano i Corrado "Junior" Soprano, kao i Michele "Feech" La Manna. Sopranovi su bili glavna frakcija unutar organizacije, vodeći dvije odvojene ekipe predvođene Johnny Boyem i Juniorom, a organizacija je bila usko povezana s pet njujorških obitelji (posebno s obitelji Lupertazzi na čelu s Carmineom Lupertazzijem). Unatoč nominalnoj ulozi DiMea kao šefa organizacije, tijekom serije, ali i u finalu, kad to spominje Tony Soprano, dvojica braće Soprano zapravo su vodila Sjeverni Jersey.